A-Rosa Viva

A-Rosa Viva on teine A-Rosa Aquaga samasse klassi kuuluv neljatekiline Saksamaa jõereisilaev, mis on ehitatud Neptun Werfti laevatehases Rostockis 2010. aastal.

2008. aastal tellis A-ROSA Flussschiff GmbH kaks samatüübilist neljatekilist ja neljatärnilist kajutijõereisilaeva 99 kliimaseadmetega varustatud topeltkajutitega à 14,5 m². Kiil pandi 23. aprillil 2009 ja laev anti üle Mecklenburg-Vorpommerni transpordiministri Volker Schlottmanni juuresolekul 19. veebruaril 2010. Juba järgmisel nädalal sõitis uus jõereisilaev oma jõuga üle Läänemere, Kieli kanali, Põhjamere, IJsselmere ja Reini Deutzeri sadamasse Kölnis, kus märtsis varustati laev lõplikult. 

26. märtsil 2010 Baselis (Šveits)NEPTUN WERFT ist der Spezialist für Flusskreuzfahrtsschiffe toimunud tseremoonial laev ristiti. Ristiemaks sai miss Šveits 2007 Amanda Ammann ja laev sai nime A'Rosa Viva. 

Alates 26. märtsist kasutab laevakompanii A-ROSA Flussschiff GmbH A-Rosa Vivat sõiduplaani järgi. Laev sõidab Saksamaa jõgedel Reini-, Maini- ja Moseli-äärsete linnade vahet. Oma kodusadamas Rostockis pärast valmimist A-Rosa Viva enam pole olnud.

 Vaata ka 
 Jõereisilaevade loend

 Viited 

 Välislingid 

Kategooria:Jõereisilaevad